AQShda 17 turdagi modeldan yig‘ilgan avtomobil sotilmoqda

AQShda 17 turdagi modeldan yig‘ilgan o‘ziga xos avtomobil sotuvga qo‘yildi. Bu haqda “Korrespondent.net” xabar bermoqda.

Transport vositasi egasi mashina uchun 25 ming dollar so‘ramoqda. Hujjatlarga ko‘ra, avtomobil 1939-yilda ishlab chiqarilgan Chevrolet modeli hisoblanadi. Biroq bu modeldan faqat bir nechta tashqi detallargina qolgan.
Avtomobilga 5,7 litr hajmga ega V8 dvigateli o‘rnatilgan. Transport vositasi turli yillarda chiqarilgan Chevrolet, Cadillac, Ford, AMC Javelin, Buick, GMC 350, Oldsmobile va Pontiac modellaridan yig‘ilgan.